Document ID: /roh_data/filtered/fineweb-2-filterrobots_roh.jsonl.gz/60137

La part sura da la Surselva stat dals 8 d'avust fin ils 18 d'avust en l'ensaina dal parasgular. A Mustér sa mesiran parasguladras e parasguladers da l'entir mund en il superfinal.
Da l'America dal Sid en Surselva
Ils davos sis onns han gì lieu trais giadas ina concurrenza da la cuppa mundiala da parasgular a Mustér. Uss suonda il superfinal, ina sort campiunadi mundial e la concurrenza principala da l'onn. Normalmain ha quella lieu en l’America dal Sid. Pervi da corona han dentant l’uniun Disentis Open ed ils Surselva Flaigers organisà la concurrenza en Surselva.
Tut en tut sa mesiran 125 atletas ed atlets da l'entir mund. Per quest temp quintan ils organisaturs cun radund 2'500 pernottaziuns en la regiun e cun ina svieuta da bunamain 100'000 francs.